钦定古今图书集成/明伦汇编/闺媛典/第019卷 > 兰陵王 李昂英
## 钦定古今图书集成/明伦汇编/闺媛典/第019卷 > 兰陵王 李昂英

“燕穿幕，春在深深院落。单衣试龙沫旋熏，又怕东风
晓寒薄。别来情绪恶，瘦得腰围柳弱。清明近，正似海
棠怯雨，芳踪任飘泊。钗留去年约。恨易老娇莺，多
误灵鹊。碧云杳渺天涯各，望不断芳草，又迷香絮。回
文强写字屡错，泪欲注还阁。孤酌。住春脚。更彩局
谁忺，宝轸慵学。阶除拾取飞花嚼。是多少春恨，等闲
吞却。”猛拍阑干叹命薄，悔旧诺。